връзка със собствеността на основното жилище на домакинството;
 —
 редовни данъци във връзка със собствеността на други недвижими имоти;
 —
 всяка лихва, начислена върху дължимите просрочени данъци и всякакви глоби, наложени от данъчните органи;
 —
 данъци върху собствеността, платими пряко на данъчния орган от наематели.
 Редовните данъци върху богатството не включват:
 —
 непериодично плащани данъци, като например данъци върху наследството, такси при смърт или данъци върху дарения между живи лица;
 —
 данъци, начислявани върху владението на собственост, земя или недвижими имоти, когато тези владения се използват за определяне на дохода на техните собственици (тези данъци са включени в „Данък върху дохода и вноски за социалното осигуряване“ (HY140G);
 —
 данъци върху земя, сгради или други активи, притежавани или отдавани под наем от предприятия и използвани от тях за производство (тези данъци се разглеждат като данъци върху производството и те се удържат от пазарната продукция на дохода от самостоятелна заетост за изграждане на компонента „Брутни парични печалби или загуби от самостоятелна заетост“ (включително от лицензионни възнаграждения) (PY050G).
 1.7.3. Редовни данъци във връзка със собствеността на основното жилище на домакинството (HY121G)
 Това понятие се отнася за данъци, които са платими периодично във връзка със собствеността или използването на земята или сградите, където се намира жилището, от неговите собственици. Редовните данъци, които трябва да се отчитат, са тези, платени по време на референтния период за дохода.
 1.7.4. Социалноосигурителни вноски, внасяни от работодателя (PY030G)
 Социалноосигурителните вноски, внасяни от работодателя, се определят като доход на наетото лице.
 1.7.5. Изплащани редовни парични трансфери между домакинствата
 Това понятие се отнася за редовни парични суми, плащани на други домакинства по време на референтния период за дохода.
 Понятието „редовни“ не се отнася за точно определено време и не изисква стриктна периодичност. То може да съответства на два различни времеви периода:
 —
 може да се отнася за годишни суми, получавани всяка година или в рамките на няколко години;
 —
 или може да се отнася за периодично (например месечно) получавани суми за кратък период от време, включен в референтния период за дохода (например шест месеца).
 1.7.5.1 Плащани редовни парични трансфери между домакинствата (HY130G)
 Това понятие се отнася за редовни парични суми, плащани на други домакинства по време на референтния период за дохода. Те следва да се отнасят за редовни плащания от доходите — дори само веднъж годишно.
 Изплащаните редовни парични трансфери между домакинствата включват следното:
 —
 задължителна издръжка на съпруга/та и издръжка на дете;
 —
 доброволна издръжка на съпруга/та и издръжка на дете, изплащани редовно;
 —
 редовно парично подпомагане на лица, които са различни от членовете на домакинството;
 —
 редовно парично подпомагане на домакинства в други държави.
 В понятието не се включват трансфери на капитал и пари, изтеглени от спестявания.
 1.7.5.2 Платена издръжка (HY131G)
 Издръжката се отнася за плащания за деца и/или бивши съпрузи, които се правят в същата или в друга държава.
 Издръжката включва:
 —
 задължителна издръжка на съпруга/та и издръжка на дете;
 —
 доброволна издръжка на съпруга/та и издръжка на дете, изплащани редовно.
 Издръжката не включва:
 —
 редовно парично подпомагане (различно от издръжка) на лица, които са различни от членовете